Go tweng ka mathata a re lebanang le one gompieno? Mo godimo ga go tlalelwa kana mathata a mmele, ka dinako tse dingwe re ka nna ra tshwanela gore re itshokele go tshwarwa makgwakgwa ke maloko a lelapa, baagelani kana badirimmogo. Baebele e bua ka batho ba ba tletseng “ka tshiamololo yotlhe, boikepo, keletso ya bopelotshetlha, bosula, ba tletse go tswa pelo, polao ya ka boomo, kgogakgogano, tsietso, tshekamelo ya bopelotlhoi, ba le basebasebi, bajadirethe, batlhoi ba Modimo, ba ba se nang maitseo, ba ba mabela, baipegi, batlhami ba dilo tse di utlwisang botlhoko, ba ba sa utlweng batsadi, ba ba se nang tlhaloganyo, ba ba sa bolokeng ditumalano, ba ba se nang katamalano e e bothitho ya tlholego, ba ba se nang kutlwelobotlhoko.” (Baroma 1:28-31) Go kopana le batho ba ba ntseng jalo letsatsi le letsatsi go ka dira gore go bonale e kete botshelo ke mokgweleo. Re ka thusa jang batho ba ba tlhokang kgomotso le kgololesego?